**5. napirend**

**E l ő t e r j e s z t é s**

**Salföld Község Önkormányzata Képviselő-testületének**

**2023. június 26-án tartandó nyilvános ülésére**

**Tárgy: ebrendészeti feladatok ellátása**

**Előterjesztő:** Fábián Gusztáv polgármester

**Előkészítette:** Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea címzetes főjegyző

Tisztelt Képviselő-testület!

Salföld Község Önkormányzata Képviselő-testülete 2023. februári ülésén döntött arról, hogy az Olt-Alom Állatvédő Egyesülettel (8226 Alsóörs, Kisloki út 1017. hrsz.) az ebrendészeti feladatok ellátására szerződést köt 2023. június 30-ig, azzal, hogy keressen meg az Önkormányzat további szervezeteket árajánlat kérés céljából.

Az Olt-Alom Állatvédő Egyesülettel 2023. június 30-ig napig terjedő időszakra megkötésre került az ebrendészeti feladatok ellátására vonatkozó szerződés. Valamint az eltelt időben megkeresésre került 4 szervezet ajánlatkérés céljából (Észak-balatoni Ebmentő Egyesület, Vahur Állatvédő Alapítvány, Ultimátum Állatvédelmi Alapítvány, Assisi Szent Ferenc Állatmenhely Alapítvány).

Kizárólag az Assisi Szent Ferenc Állatmenhely Alapítvány vezetőjétől érkezett írásban válasz a megkeresésre, mely szerint nem tud kötelezettséget vállalni az ebrendészeti feladatok ellátására vonatkozó szerződés megkötésére emberi erőforrás hiányában.

A Képviselő-testületnek döntenie szükséges az év hátralevő részére (2023. július 1.- 2023. december 31.) vonatkozó szerződés megkötéséről.

A 2023. június 30-ig szóló szerződés tartalmazza, hogy Salföld település vonatkozásában a szerződéses feladat ellátásának havi díja 25.000 Ft+ÁFA.

Fentiek alapján kérem, hozzák meg döntésüket.

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2023. (….) HATÁROZATA**

***ebrendészeti feladatok ellátásáról***

Salföld Község Önkormányzatának Képviselő-testülete *elfogadja/ nem fogadja el* az Olt-Alom Állatvédő Egyesület (8226 Alsóörs, Kisloki u. 1017. hrsz) által megküldött árajánlatot, valamint az előterjesztés szerinti tartalommal a szerződéstervezetben foglaltakat.

A Képviselő-testület felhatalmazza a Polgármestert, hogy a döntésről értesítse a szervezetet és az ebrendészeti feladatok ellátására vonatkozó szerződést 2023. július 1.- 2023. december 31-ig terjedő időszak vonatkozásában aláírja.

Felelős: Fábián Gusztáv polgármester

Határidő: 2023. június 30.